**SHE GJENDJA FAKTIKE 2**

Shkolla promovuese e shëndetit:

Dëshmitë për një veprim efektiv

Përkushtimi për shkolla më të mira, qon në një jetë më të mirë

**PËRMBLEDHJE**

Kjo pasqyrë faktike përmbledh dëshmi lidhur me efiktivitetin e shkollave promovuese të shëndetit. Kjo pasqyrë bazohet mbi një raport me referenca të plota shkencore me titull, "Shkolla promovuese të shëndetit: një përmbledhje të dëshmive për veprime efektive" të cilave ju mund ti qaseni në www.schoolsforhealth.eu.

Nga vendet që kanë krijuar me sukses shkollat promovuese të shëndetit brenda sistemeve të tyre arsimore kombëtare, duket qartë se ky proces merr kohë dhe kërkon në vijim:

• vullnet politik;

• partneritet dhe mirëkuptim të ndërsjellë mes sektorëve të arsimit dhe shëndetësisë;

• udhëheqje dhe mbështetje nga drejtorët e shkollave;

• ndërtimin e pronësisë në kuadër të sistemit arsimor;

• njohje të iniciativave lokale/rajonale në kuadër të programit për zhvillim kombëtar;

• trajnim të mësimdhënësve.

Ekziston një organ në rritje i dëshmive, që sa më shumë të rinjtë ndjehen të lidhur me shkollat e tyre, aq më e madhe është mirëqenia e tyre emocionale dhe arsimore. Shkollat kanë potencial të luajnë një rol të rëndësishëm në detyrën e tyre për përmirësimin e arsimit, shëndetit dhe mirëqenies së të gjithë të rinjve dhe reduktimin e pabarazive në shëndet, në Evropë dhe në mbar botën.

1 HYRJE

Çfarë është SHE?

SHE është

• Rrjeti Evropian i Shkollave Promovuese të Shëndetit;

• një rrjet i themeluar nga koordinatorë kombëtar në 43 vende në rajonin e Evropës që nga viti 1992;

• me qëllim që të nxis promovimin e shëndetit në shkolla si pjesë e pandashme e politikave zhvillimore në sektorët arsimimit dhe shëndetësisë në Evropë;

• ofron një platformë për profesionistët evropian të interesuar për promovimin e shëndetit në shkollë;

• I mbështetur nga tri organizata evropiane: Zyra Qendrore e OBSH-së për Evropë, Këshilli Evropës dhe Komisioni Evropian;

• kontribuon në shndërrimin e shkollave në Evropë në një vend më të mirë për mësimnxënie, shëndet dhe jetesë;

• përdor një koncept pozitiv të shëndetit dhe mirëqenies dhe respekton Konventën së OKB-së për të Drejtat e Fëmijëve.

Çfarë është shkolla promovuese e shëndetit?

Shkollë promovuese e shëndetit është shkolla që zbaton një plan të strukturuar dhe sistematik për shëndetin, mirëqenien dhe zhvillimin e kapitalit shoqëror e të gjithë nxënësve dhe stafit akademik dhe jo-akademik. Në vende të ndryshme të Evropës përdoren shumëllojshmëri e emërtimit për këto shkolla por të gjitha karakterizohen me qasje shkollore të integruar plotësisht.

Pse është i rëndësishëm promovimi i shëndetit në mjedise shkollore?

Promovimi i shëndetit në ambientet shkollore është i rëndësishëm sepse shëndeti dhe arsimi janë të lidhura ngushtë njëra me tjetrën:

• fëmijët e shëndetshëm kanë më shumë gjasa të jenë me efektiv;

• Arsimimi luan një rol të rëndësishëm në zhvillimin ekonomik dhe rezultatet e shëndetit gjatë jetës;

• Promovimi i shëndetit të stafit shkollor mund të shpie drejt kënqashmërisë dhe rrit vijueshmërinë;

• Promovimi aktiv i shëndetit në shkolla mund t’i ndihmoj shkollat dhe politkbërësit që t’i arrijnë qëllimet e tyre akademike, sociale, dhe ekonomike.

Rrjeti SHE ka dal nga Rrjeti Evropian i Shkollave Promovuese të Shëndetit. Ekziston një ndarje e hulumtimeve dhe aktiviteteve me rrjete të tilla si, Rrjeti Ndërkombëtar i Shkollave të Shëndetshme (ISHN) dhe asociacioneve të mësimdhënësve të tilla si ASCD-ja që mbështet ndërkombëtarisht një qasje të shkollës së integruar /për të gjithë fëmijët. Përveç kësaj, ekzistojnë rrjete të tilla në p.sh. shkolla në bashkësi, lidhja e shkollave, shkolla të qëndrueshme dhe shkolla ekologjike të cilat ndajnë shumë vlera dhe qasje bazë të SHE. Të gjitha kanë vlera për përmirësimin e arsimit, shëndetit dhe mirëqenies të të gjithë të rinjve.

*Maj Černe, Slovenia*

2 Çka nënkuptojmë me Shkollë promovuese të shëndetit?

Shkolla promovuese e shëndetit mund të përkufizohet si çdo aktivitet i ndërmarrë për përmirësuar dhe/ose mbrojtur shëndetit e gjithë komunitetit në shkollë. Arsimimi shëndetësor në shkollë është një aktivitet komunikimi dhe përfshin mësimnxënien dhe mësimdhënien që kanë të bëjnë me njohuritë, besimet, sjelljet, vlerat, aftësitë dhe shkathtësitë. Shpesh është e përqendruar në tema individuale të shëndetit; ose mund të përfshijë pasqyrimin mbi shëndetin tonë në një mënyrë më të përgjithshme. Sikurse promovimi i shëndetit edhe konceptet moderne të arsimimit ndajnë një qasje me pjesëmarrje. Shkollat promovuese të shëndetit janë konsideruar si qasje e integruar e tërë shkollës. Qasja e shkollës promovuese të shëndetit përfshin:

• një qasje me pjesëmarrje dhe veprim të orientuar për arsimim shëndetësor;

• të kuptuarit se nxënësit kanë konceptet e tyre mbi shëndetin dhe mirëqenien;

• zhvillimin e politikave të shëndetshme të shkollave të cilat promovojnë shëndetin dhe mirëqenien;

• zhvillimin e një mjedisi të shëndetshëm shkollor fizik dhe social;

• zhvillimin e aftësive për jetë;

• krijimin e lidhjeve efikase me shtëpinë dhe komunitetin;

• përdorimin efikas të shërbimeve shëndetësore në kontekstin shkollor;

• zhvillimin e shëndetit dhe mirëqenies së nxënësve dhe stafit akademik.

Qasja më tradicionale në arsimin shëndetësor në shkolla është përqendruar më shumë në temat individuale të tilla si të ushqyerit e shëndetshëm, pirja e duhanit, aktiviteti fizik dhe shëndeti mental. Këto tema të shëndetit nuk janë të ndara në jetët e të rinjve apo në sjelljet e tyre që kanë të bëjnë me shëndetin. Në një qasje të bazuar në temë, shëndeti mund të shihet në nivelin individual dhe marrëdhënien e tyre me temën e hulumtuar, kur në fakt mjedisi shoqëror mund të jetë më i fuqishëm në përcaktimin e sjelljes.

Arsimi dhe Shëndeti janë të lidhura ngushtë. Dëshmia sugjeron se:

• të rinjtë e shëndetshëm kanë më shumë gjasa të jenë më efikas në mësime;

• promovimi i shëndetit mund t’iu ndihmojë shkollave të përmbushin synimet e tyre sociale dhe të përmirësojnë arritjet arsimore;

• të rinjtë që shkojnë në shkollë kanë mundësi më të mira të kenë shëndet të mirë;

• të rinjtë që ndjehen mirë në lidhje me shkollën e tyre dhe të cilat janë të lidhur me shkollën dhe të rriturit, ka më pak gjasa të ndërmarrin sjellje të rrezikshme ndërsa më shumë gjasa për rezultate më të mira të të nxënit.

Hulumtimet zbulojnë shumë ndërveprime mes arsimit dhe shëndetit dhe kemi dëshmi të mjaftueshme për të justifikuar veprimin. Shumë ministri të arsimit akoma nuk kanë investuar plotësisht në atë çfarë ata mund ta përceptojnë si iniciativë të lidhur me shëndetin edhe pse tani duket më e qartë se kjo qasje mund të sjell më shumë përfitime për sektorin e arsimit në kontekst të edukimit.

Transferimi i të nxënit

Qasja në temë ka ende vend në promovimin e shëndetit në shkollë. Hulumtimi i ri shqyrton "transferimin e të nxënit" nëpër tema të ndryshme të shëndetit. Termi transferim i referohet një procesi në të cilin njohuritë dhe aftësitë e mësuara në një kontekst ( p.sh. sjellja e shëndosh në një fushë të veçantë) janë aplikuar në një kontekst tjetër (p.sh. sjellja e shëndetit në një fushë të ndryshme). Kjo është bazuar në supozimin se njohuritë dhe aftësitë përkatëse në fusha të ndryshme ndajnë faktor të përbashkët. Një studim i fundit i bërë në Holandë ka arritur në përfundim se transferimi është i mundur. Kjo përfshin një program të orientuar në transferim i projektuar posaçërisht rreth pirjes së duhanit dhe seksit të sigurt, për ti arritur efektet mbi sjelljen dhe përcaktuesit jo vetëm në fushat e pirjes së duhanit dhe seksit të sigurt, por edhe në fushën e lidhur ngushtë me alkoolin dhe fushën e të ushqyerit të shëndetshëm.

3 Hulumtimi mbi efektivitetin e shkollës promovuese të shëndetit

Konteksti

Pjesa në vijim përmbledh dëshmitë mbi çështjet kontekstuale të cilat janë më me ndikim në lidhje me ndryshimin dhe inovacionin në shkolla, përfshirë futjen dhe krijimin e shkollave promovuese të shëndetit.

Barazia

Pabarazitë në shëndet dhe ndikimi që ato kanë në jetët e njerëzve janë vendimtare për një shkollë promovuese të shëndetit.. Raporti i OBSH-së mbi përcaktuesit social të shëndetit i referohet rëndësisë së bërjes së shkollave një vend të shëndetshëm për fëmijët dhe të rinjtë. Raporti thotë se investimet në fëmijë, posaçërisht ato të destinuara për zvogëlimin e efekteve të pabarazisë, mund të jenë efektive. Nëse nevojitet realizimi i ndryshimeve, atëherë mësimdhënësit kujdestar dhe zyrtarët e lartë në kujdesin social dhe shëndetësor duhet të jenë dukshëm më të përkushtuar në uljen e pabarazive shëndetësore. Qasjet e tilla multi-sektoriale nuk do të jenë efektive nëse nuk janë të qëndrueshme dhe nuk u jepet kohë e mjaftueshme.

Arsimi dhe aftësimi i mësimdhënësve

Niveli dhe cilësia e përgatitjes së mësimdhënësve për të zbatuar promovimin e shëndetit është një faktor vendimtar. Sikurse aftësimi fillestar dhe ai para-shërbimit i mësimdhënësve janë shtylla qendrore për shkollat e shëndetshme dhe promovuese të shëndetit. Sjelljet dhe njohuritë e mësimdhënësve janë faktor kyç në synimin e tyre për të punuar me përmbajtje të ndërlidhur me shëndetin. Arsimimi i mësimdhënësve ndihmon në krijimin e identitetit të mësimdhënësve si edukatorë i të gjithë personave si dhe rolin e tyre si ekspert të lëndës.

Të kuptuarit e kulturës së shkollave

Shkollat janë struktura komplekse të shoqërisë, dhe kjo duhet që të kihet parasysh kur planifikohen inovacione. Hulumtimi tregon se ka faktorë të rëndësishëm në nivel mbarë shkollorë që mund të pengojnë ose promovojnë ndryshimin. Gjithashtu sugjeron që me mënyrën e tyre të punës në sistem, mësimdhënësit duhet të ndjejnë pronësinë e ndonjë ndryshimi të madh. "Qëllimi moral" i mësimdhënësve, i përcaktuar si angazhim në ndryshimin e jetëve të nxënësve, është një faktor vendimtar në trajtimin dhe mbështetjen e reformave komplekse .

Pjesëmarrja dhe pronësia e nxënësve

Ka dëshmi se sa më shumë të lidhur ndjehen të rinjtë me shkollën e tyre aq më e madhe është mirëqenia e tyre emocionale dhe arritja arsimore. Sfidë për politikanët dhe menaxherët e shkollave është përcaktimi i politikave dhe strategjive të cilat mund të shtojnë ndjenjën e lidhjes së nxënësve me shkollën e tyre. Ekzistojnë edhe dëshmi se, në lidhje me përfitimin e njohurive dhe aftësive të nxënësve, pjesëmarrja e nxënësve është përfituese. Qasja fuqizon nxënësit duke u dhënë atyre një ndjenjë të pronësisë, efikasitetit, dhe arritjes në trajtimin e problemeve të "jetës reale" .

Ndërlidhja e promovimit të shëndetit me funksionin bazë të shkollave

Dëshmitë sugjerojnë se krijimi i partneriteteve mes sektorëve të arsimit dhe shëndetësisë është avancim përpara. Në Gjermani lëvizja për shkolla promovuese të shëndetit është e ndërlidhur me funksionin bazë të shkollës që janë të nxënit, përmes konceptit "shkollë e mirë dhe e shëndetshme". Gjithashtu, ekzistojnë dëshmi mbi natyrën e pengesave ndaj partneritetit të suksesshëm ndërmjet arsimit dhe shëndetësisë, dhe ka shembuj të vendeve ku këto pengesa janë tejkaluar me sukses. Puna në partneritet kërkon sqarim të përbashkët të koncepteve, terminologjisë, supozimeve, vlerave dhe metodave themelore. Në vendet e tilla si Polonia, Portugalia dhe Skocia, shkollat promovuese të shëndetit tani janë të krijuara si pjesë integrale e sistemit arsimor. Kjo është e karakterizuar nga deklaratat politike në nivel kombëtar në sektorin e shëndetësisë dhe në sektorin e arsimit.

Përfshirja e prindërve dhe kujdestarëve në shkolla promovuese të shëndetit

Dëshmia thekson qartë se prindërit dhe familja janë ndikimi kryesor në jetën e të rinjve. Rishikimi i ndikimit të përfshirjes prindërore në edukimin e fëmijëve ka vërtetuar pikëpamjen se ndikimi i përfshirjes prindërore është shumë i madh. Gjithashtu, ekzistojnë dëshmi të forta se ndërhyrjet në shkolla me përfshirjen e familjes dhe komunitetit dhe ndërhyrjet shumë-komponentësh mund të rrisin aktivitetin fizik tek adoleshentët.

Promovimi i shëndetit dhe mirëqenies së stafit

Shkollat nganjëherë shihen si "Mjedise" për promovimin e shëndetit të nxënësve, stafit dhe të gjithë shfrytëzuesve të shkollës. Përmbledhja e dëshmive mbi punën e programeve promovuese të shëndetit sugjero se programet e suksesshme kanë karakteristikat e mëposhtme:

• marrin parasysh nevojat e punonjësve;

• kanë mbështetjen e menaxhmentit të lartë;

• janë në harmoni me qëllimet e përgjithshme të shkollës;

• lejojnë mësimdhënësit të udhëheqin ndryshimet dhe iniciativat e vazhdueshme;

• ndërtohet bazuar në vlerësimin e rezultateve të programit.

Ekzistojnë dëshmi se investimi në zhvillimin personal të stafit akademik ka efekte pozitive në ndërgjegjen e tyre, shkallën e pjesëmarrjes dhe pikëpamjen e tyre për punën profesionale. Ekzistojnë gjithashtu dëshmi se të rinjtë mësojnë më mirë nga mësimdhënësit të cilët i respektojnë. Mësimdhënësit të cilët ofrojnë mbështetje emocionale, japin kompetenca dhe promovojnë ndërgjegje, mund të zvogëlojnë ndjeshmërinë e nxënësve me rrezik të lartë gjatë reagimit ndaj ngjarjeve stresuese të jetës së përditshme.

Hulumtim mbi temat shëndetësore

Pjesa më e madhe e dëshmive mbi efektivitetin e arsimit shëndetësor dhe promovimit të shëndetit në shkolla është nga puna mbi temat e veçanta të shëndetit. Dëshmi më pozitive është gjetur në temat e promovimit të shëndetit mendor, të ushqyerit shëndetshëm dhe aktivitetit fizik , ndërsa dëshmia e përdorimit të substancave është më e dobët.

Shëndeti mendor dhe emocional

Dëshmia thekson se nismat e suksesshme të shëndetit mendor në shkolla:

• janë të projektuara dhe të bazuara mirë në teori dhe të testuar në praktikë;

• ndërlidhje e shkollës, shtëpisë dhe komunitetit;

• trajton mjedisin dhe ekologjinë e shkollës;

• kombinon një qëndrueshmëri në objektivat e ndryshimit të sjelljes përmes lidhjes nxënës, mësimdhënës, familje dhe komunitet;

• nxitë marrëdhënie mbështetëse dhe respektuese ndërmjet nxënësve, mësimdhënësve dhe prindërve;

• përdor qasje bashkëvepruese të të nxënit dhe mësimdhënies;

• ndihmon në ngritjen e lidhjes për çdo nxënës;

• ndihmon në zhvillimin e përmirësimeve në testet e arritshmërisë, aftësitë sociale dhe emocionale dhe zvogëlimin e sjelljeve të pahijshme, ankthit dhe depresionit në klasë;

• krijon përfitime të mjaftueshme në lidhje me zvogëlimin e sjelljeve agresive, shkallës së braktisjes së shkollimit dhe në krijimin e një ndjenje të komunitetit në shkollë.

Përdorimi i substancave narkotike

Disa përfitime të suksesshme në programet shkollore kundër përdorimit të substancave narkotike mund të përfshijnë një shtyrje afat shkurtër në përdorim dhe/ose zvogëlim afat shkurtër të përdorimit; efektet pozitive ka më shumë gjasa të ndikojnë në duhan pirje, se sa në alkool apo droga të paligjshme. Programet e veçanta kanë më shumë gjasa të mos kenë efekte ose kanë efekte të dëmshme në përdorimin e alkoolit. Stafi akademik që i kupton çështjet e shëndetit mendor, arrin rezultate më të larta arsimore dhe shëndetësore te nxënësit.

Dëshmitë tregojnë se nismat e zvogëlimit të përdorimit të drogës në shkollë mund të jenë më efektive nëse:

• programet janë bashkëvepruese në vend se me mësimdhënësin në qendër;

• përqendrohen në aftësitë jetësore, aftësitë e refuzimit dhe vetëbesimit;

• merr një qasje mbar shkollore;

• lidhje me familjen dhe komunitetin lokal;

• trajton përmirësimin e lidhjes për nxënësit.

Higjiena

Dëshmitë shkencore në lidhje me përfitimet shëndetësore nga pastrimi i duarve, konsumimi ujit të pastër dhe përdorimin e sistemit të duhur të ujërave të zeza, janë shumë të forta për fëmijët dhe adoleshentët.

Dëshmitë tregojnë se në vendet në zhvillim, nismat e zbatuara dhe të projektuara mirë, kanë përfshirë:

• qasjen mbarë shkollore dhe mjedisin fizik;

• lidhjet me sektorin e shëndetësisë;

• politika dhe kurrikula të përshtatshme;

Kanë rritur shkallën e pjesëmarrjes në shkollë dhe kanë zvogëluar infektimin nga krimbat (kryesisht përmes barnave për eliminim të krimbave) .

Edukimi në marrëdhëniet dhe shëndetin seksual

Programet e edukimit të marrëdhënies dhe shëndetit seksual, kur realizohet nga edukatorët e ndjeshëm dhe të trajnuar:

• rrit njohuritë seksuale;

• mund të rrisë praktikat e seksit të sigurt;

• mund të shtyjë kohën e marrëdhënies së parë seksuale që rezulton në raportin e të rinjve mbi komunikimin më të mirë në marrëdhëniet e tyre;

• nuk e nxitë më herët ose rrit aktivitetin seksual tek të rinjtë;

• mund të krijoj lidhshmëri shkollore për nxënësit, dhe kjo është e lidhur fort me zvogëlimin e aktivitetit seksual tek adoleshentët.

Të ngrënit e shëndetshëm

Programet e të ngrënit të shëndetshëm që ndjekin praktikat e mësimdhënies të bazuara në dëshmi dhe qasjen mbar shkollore kanë treguar rregullisht rritje në njohuritë e nxënësve rreth ushqimit dhe dietave. Megjithatë, ndryshimet në sjelljet e nxënësve në të ushqyer kanë qenë më pak të suksesshme. Vajzat kanë tendencë të përfitojnë më shumë se sa djemtë dhe disa nisma të cilësisë kanë raportuar një rritje modeste në konsumimin e perimeve.

Nismat e suksesshme kanë disa ose të gjitha veçoritë e mëposhtme:

• qasje mbarë shkollore;

• lidhjet me prindërit dhe përgatitjen e ushqimit në shtëpi;

• konsistenca ndërmjet kurrikulës së mësuar dhe disponueshmëria e ushqimit në shkolla;

• program jetëgjatë (më shumë se tre vjet) dhe inputet e rregullta nga ana e stafit dhe nxënësve në planifikimin dhe zbatimin e aktiviteteve;

• mundësive të vazhdueshme për ngritjen e kapaciteteve për stafin.

Aktiviteti fizik

Dëshmitë sugjerojnë se:

• Nismat e aktivitetit fizik në shkolla janë më të efektshme në qoftë se adoptojnë një qasje gjithëpërfshirëse; p.sh. zhvillimi i aftësive; krijimi dhe mirëmbajtja e ambienteve dhe burimeve të përshtatshme fizike, konfirmimin e politikave mbështetëse për t'iu mundësuar të gjithë nxënësve që të marrin pjesë

• aktiviteti i përditshëm fizik në shkollë përmirëson motivimin e nxënësve dhe nuk ka efekte negative mbi zhvillimin njohës, edhe pse shumë pak kohë mund të jetë në dispozicion për detyrat njohëse ;

• ekziston një lidhje e fortë në mes të qenit fizikisht aktiv në shkollë dhe ndërmarrjes së aktivitetit fizik në moshën e rritur;

• nxënësit përfitojnë më shumë nga aktiviteti fizik, në qoftë se kanë mundësi të jenë aktiv rregullisht gjatë ditës në shkollë ;

• në qoftë se nxënësit bashkëpunojnë me personelin shkollor në përcaktimin e llojit të aktivitetit fizik që duhet të ndërmerret, e cila mund të përfshijë aktivitete të tjera që nuk shihen si sport, të tilla si vallëzimi, atëherë do të jenë më të përkushtuar në pjesëmarrje;

• efektet pozitive janë regjistruar mbi efektet e aktivitetit fizik në shkolla, mbi kohëzgjatjen e aktivitetit fizik, shikimit të televizorit, VO2 max (masa e oksigjenit të konsumuar) dhe kolesterolit në gjak;

• rezultatet nga masat biologjike, si p.sh. indeksi i masës trupore (BMI), presionit të gjakut dhe oksigjenit, kanë kufizime dhe mund të jenë të pa efektshme në vlerësimin e niveleve të aktiviteteve fizike të rinjve dhe rezultateve tjera të aktivitetit fizik në shkolla;

• programe që kujdesen për diversitetin e nxënësve në fusha të tilla si përkatësia etnike, aftësia fizike, gjinia, mosha dhe faktorët social janë më efektiv në aspektin e pjesëmarrjes dhe angazhimit të nxënësve.

Qasja mbarë shkollore

Ekzistojnë dëshmi se shëndeti mendor duhet të jetë një veçori e të gjitha nismave të shkollave promovuese të shëndetit. Promovimi efektiv i shëndetit mendor ka më shumë gjasa të zvogëloj përdorimin e substancave dhe të përmirësoj aspektet tjera të shëndetit të lidhura me mënyrën e jetesës që mund të nxiten nga shqetësimet emocionale. Një rishikim vuri në dukje mungesën e studimeve eksperimentale në lidhje me qasjen e shkollave promovuese të shëndetit por kishte dëshmi se qasjet shumë faktorësh, kontribuojnë në efektivet. Përfundimi i përgjithshëm i shqyrtimeve të hulumtimit është se ekzistojnë dëshmi që tregojnë qasjet mbarë shkollore, të qëndrueshme, dhe shumë faktorësh në shkolla kanë më shumë gjasa të jenë efektive.

*Irina Demiclova, Federata Ruse*

**KONKLUDIMI**

Dëshmitë në të dyja rezultatet arsimore dhe shëndetësore janë shumë edukative. Gjithashtu ekzistojnë dëshmi mbi faktorët që ndikojnë në procesin e ndryshimit në shkolla dhe sistem arsimor. Që të arrihet krijimi universal i shkollave promovuese të shëndetit në kuadër të sistemeve arsimore merr kohë dhe kërkon si në vijim:

• vullnet politik;

• punë në partneritet dhe mirëkuptim të ndërsjellë mes sektorëve të arsimit dhe shëndetësisë;

• udhëheqje dhe mbështetje nga menaxherët e shkollave;

• krijimin e pronësisë së një nisme të shëndetit në sistemin arsimor;

• njohjen e nismave lokale/rajonale në kuadër të programit zhvillimor kombëtar;

• trajnimin e mësimdhënësve.

Shkollat nuk do të zgjidhin vetë problemin e zvogëlimit të pabarazive shëndetësore. Kërkohet një fillesë dhe qasje shumë nivelesh. Fillesat tjera të tilla si parashkolloret, shërbimet sociale, mbështetja fillestare, shëndeti klinik, qasje në transport dhe stimulimi i mjediseve të sigurta janë gjithashtu të nevojshme. Dëshmitë sugjerojnë targetimin e fëmijëve të ndjeshëm brenda shkollave dhe mjediseve tjera, nëse kërkohet që të arrihet ulja e pabarazive shëndetësore. Çdo investim në fëmijë, veçanërisht investimet e destinuara për zvogëlimin e efektit të pabarazisë, do të marrë kohë në dhënien e rezultateve pozitive.

Është e qartë se kemi nevojë të mbështesim hulumtimin i cili përdor një gamë të gjerë të metodave . Ekziston gjithashtu nevoja për më shumë sisteme të hulumtimit të cilat tentojnë të vlerësojnë ndërveprimet sinergjike të cilat mund të ndodhin në kompleksin ekologjik të një shkolle. Kjo është e nevojshme për t`u siguruar se praktikat profesionale në këtë punë jetike vazhdojnë të bazohen në dëshmitë më të mira të mundshme. Praktikat e mira duhet të shihen si pjesë e dëshmive; kjo duhet të njihet dhe shpërndahet përmes rasteve të mira studimore. Shkollat kanë potencial të luajnë një rol të rëndësishëm në përmirësimin e arsimit, shëndetit dhe mirëqenies së të gjithë të rinjve dhe në detyrën e zvogëlimit të pabarazive në shëndetësi në Evropë dhe në mbar botën.

Informacione të mëtejshme

Për më shumë informata rreth rrjetit të SHE,
ose për të marrë një kopje të raportit të plotë me
referenca shkencore, ju lutem vizitoni faqen tonë të internetit,
www.schoolforhealth.eu ose kontaktoni sekretariatin e SHE.

CBO

Sekretariati iSHE

P.O. Box 20064

3502 LB Utrecht

Holandë

T: +31 (0)30 284 39 36

E: she@cbo.nl

Rrjeti SHE koordinohet nga CBO si qendër bashkëpunuese e OBSH-së për Shkollat Promovuese të Shëndetit.

Ky publikim realizohet nga granti operativ CBO\_FY2013 të cilit i është financuar nga Bashkimi Evropian, në kuadër të Programit për Shëndetësi.

Data e publikimit: Dhjetor 2013

www.schoolsforhealth.eu